ব্রিটেনের কাছ থেকে ২০টি টাইফুন যুদ্ধবিমান কিনছে তুরস্ক

সিবিএন ডেস্ক

প্রতিরক্ষা সক্ষমতা আরও জোরদার করতে ব্রিটেনের কাছ থেকে ২০টি ইউরোফাইটার টাইফুন যুদ্ধবিমান কেনার চুক্তি করেছে তুরস্ক। সোমবার (২৭ অক্টোবর) আঙ্কারা সফররত ব্রিটিশ প্রধানমন্ত্রী কেইর স্টার্মার ও তুর্কি প্রেসিডেন্ট রিসেপ তাইয়েপ এরদোগানের মধ্যে প্রায় ১১ বিলিয়ন ডলারের এই চুক্তি সই হয়।

লন্ডন জানিয়েছে, ন্যাটোভুক্ত দুই দেশের প্রতিরক্ষা সম্পর্ক আরও দৃঢ় করার অংশ হিসেবেই এই চুক্তি সম্পন্ন হয়েছে। ধারণা করা হচ্ছে, ২০৩০ সালের মধ্যে প্রথম ফাইটার জেট হাতে পাবে তুরস্ক।

এর আগে, গত জুলাইয়ে ব্রিটেনের সঙ্গে ৪০টি টাইফুন জেট কেনার বিষয়ে প্রাথমিক সমঝোতা করেছিল আঙ্কারা। তবে এবার আনুষ্ঠানিকভাবে ২০টি যুদ্ধবিমান কেনার মাধ্যমে সেই চুক্তি আংশিক বাস্তবায়ন হচ্ছে।

সূত্র: ইউরো নিউজ